Tove Alexandersson

Tove Alexandersson (født 7. september 1992 i Stora Tuna) er en svensk orienteringsløper. Hun løper for Stora Tuna OK og det svenske landslaget. Alexandersson er syv ganger verdensmester og fire ganger europamester i orientering.

Karriere
Junior
Hun fikk sitt store gjennombrudd i 2009 da hun vant individuelt gull på mellomdistansen i Junior-VM i italienske San Martino. Dette er resultater hun fulgte opp i årene etter og hun endte på totalt fem gullmedaljer, to sølv og én bronse totalt etter sitt siste junior-VM i 2012. Allerede i 2011, mens hun fortsatt var junior, tok hun sin første seier i den prestisjetunge femdagerskonkurransen O-Ringen.

Senior
Tove Alexandersson regnes som verdens beste aktive kvinnelige orienteringsløper. Hun har tatt hele fjorten medaljer i VM, og fem medaljer fra EM. I VM-sammenheng hadde hun lenge stempelet som "evig toer" ettersom hun tok seks sølvmedaljer før hun gikk helt til topps med gull på både mellom- og langdistanse i VM på hjemmebane i Strömstad-Tanum i 2016. I EM derimot, løsnet det for Alexandersson da hun gikk til topps både på langdistansen og mellomdistansen i europamesterskapet i tsjekkiske Jesenik i 2016. 

I 2017 vant Tove Alexandersson den svenske femdagerskonkurransen O-Ringen sammenlagt for femte gang i hennes karriere. Hun vant første gang i 2011. Kun Ulla Lindkvist har flere sammenlagtseire med sine totalt åtte seire. 

I 2017 gjorde Alexandersson sitt hittil beste mesterskap. Hun forsvarte hun gullmedaljene sine på VM på både lang- og mellomdistansen. Langdistansen vant hun foran danske Maja Alm, mens hun på mellomdistanse tok gull med en margin på to minutter og ti sekunder ned til Marianne Andersen. På mesterskapets siste dag løp Alexandersson siste etappe på Sveriges lag som tok gull på stafetten. Emma Johansson løp første etappe og Helena Jansson vekslet over i tet til Alexandersson etter å ha gjennomført sin andre etappe. I EM i orientering 2018 i sveitsiske Ticino ble Alexandersson europamester i sprint. Hun tok sølv på mellomdistansen bak finske Marika Teini. Underveis på mellomdistansen tråkket hun over og måtte som følge av det stå over sprintstafetten. I VM i Latvia i 2018 tok Alexandersson sitt tredje strake VM-gull på langdistanse. Hun var også med på det svenske laget som ble verdensmestre i sprintstafett for andre gang på rad. På stafetten ble det sølv etter at Alexandersson måtte gi tapt for sveitsiske Judith Wyder mot slutten av den tredje og siste etappen.

Hun vant verdenscupen sammenlagt i 2014, 2015, 2016, 2017 og 2018. Dermed er hun ved siden av Simone Niggli den eneste til å vinne verdenscupen sammenlagt fem år på rad. Totalt har Alexandersson vunnet 26 verdenscupløp i sin karriere.

Alexandersson driver også med skiorientering der hun også er blant verdens beste. Det kan bekreftes blant annet med hennes seier på sprinten i VM i skiorientering i 2011.

 Meritter 
Se oversikter til høyre over medaljer fra hennes karriere. 

 Verdenscupseire 
Nr.DatoStedDistanse 1.    La Chaux-de-Fonds  Mellomdistanse 2.    Wellington  Sprint 3.    Napier  Mellomdistanse (j) 4.    Antalya  Mellomdistanse 5.    Murcia  Langdistanse 6.    Kongsberg  Mellomdistanse 7.    Kongsberg  Langdistanse 8.    Liestal  Sprint 9.    Tasmania  Sprint 10.    Tasmania  Mellomdistanse 11.    Tasmania  Langdistanse 12.    Jesenik  Langdistanse (EM) 13.    Jesenik  Mellomdistanse (EM) 14.    Tanum  Mellomdistanse (VM) 15.    Tanum  Langdistanse (VM) 16.    Lojo  Langdistanse (j) 17.    Tartu  Langdistanse (VM) 18.    Tartu  Mellomdistanse (VM) 19.    Cēsis  Sprint 20.    Grindelwald  Mellomdistanse 21.    Ticino  Sprint (EM) 22.    Ticino  Langdistanse (EM) 23.    Sigulda  Langdistanse (VM) 24.    Aremark  Langdistanse 25.    Aremark  Prolog + mellomdistanse (j) 26.    Praha  Sprint

 (j)=jaktstart

 Utmerkelser 
 2012 - Årets orienterare
 2013 - Årets orienterare
 2014 - Årets orienterare
 2016 - Årets orienterare
 2017 - Årets orienterare
2019 – Svenska Dagbladets gullmedalje
 2019 – Jerringprisen

Referanser

 Eksterne lenker 


 "Tove Alexandersson" hos orientering.se 

Kategori:Svenske orienteringsløpere
Kategori:Europamestere i orientering
Kategori:Vinnere av verdenscupen i orientering
Kategori:Vinnere av O-ringen
Kategori:Skiorienterere